Türkan Şoray
Türkan Şoray (1945-yil 28-iyun) turk aktrisasi, yozuvchi va kino direktori. U Turkiya kinosida Sulton sifatida tanilgan. U oʻz faoliyatini 1960-yilda Acı Hayat filmi bilan boshlagan va shu bilan birga 1-Antaliya Oltin apelsin kinofestivalida eng muvaffaqiyatli aktrisa sifatida birinchi mukofotini qoʻlga kiritgan.222 dan ortiq filmlarda suratga tushgan aktrisa Şoray, dunyo boʻylab koʻplab badiiy filmalarda faoliyatini davom ettirdi . 2010-yili 12-martda, UNICEF Turkiyadagi yaxshi niyat elchisi sifatida tanlangan va u bu haqida shunday degan: „Menimcha, sevgi bilan qilib boʻlmaydigan hech narsa yoʻq. Agar biz kuchni sevgi bilan birlashtirsak, koʻp muammolarni engishimiz mumkin“. Hülya Koçyiğit, Filiz Akın vaFatma Girik bilan birga u turk kinematografiyasida oltin asrning timsoli va turk kinosining eng muhim toʻrtta aktrisasidan biri sifatida koʻriladi. Bu aktrisalar ichida faqat Şoray kino rejissyorligi bilan shugʻullangan va Dönüş (1972), Azap (1973), Bodrum Hâkimi (1976), Yılanı Öldürseler (1981) va Uzaklarda Arama (2015) filmlarini boshqargan. Kadir İnanır bilan u Kara Gözlüm, Unutulan Kadın, Dönüş, Gazi Kadın: Nene Hatun, Devlerin Aşkı, Bodrum Hakimi, Deprem, Dila Hanım, Cevriyem, Selvi Boylum Al Yazmalim, Aşk ve Nefret, Gönderilmemiş Mektuplar filmlarida rol oʻynagan.